### ZALAEGERSZEGI SZAKKÉPZÉSI CENTRUM BÁTHORY ISTVÁN technikum[[1]](#footnote-1)

OM azonosító: 203067

Telephely kódja: 012

Címe: 8900 Zalaegerszeg, Báthory u. 58.

Igazgató: Pusztai Zsuzsanna

Beiskolázási felelős: Lékainé Vinkler Mária szakirányú oktatásért felelős igazgatóhelyettes

Telefon: 20/940-7685

Honlap: [www.bathorysuli.hu](http://www.bathorysuli.hu)

E-mail: [titkarsag@bathorysuli.hu](mailto:titkarsag@bathorysuli.hu)

A közel 70 éves múltra visszatekintő iskolánk képzési célja kettős: biztos alapokat nyújtson az **érettségire történő felkészítéssel** párhuzamosan a **választott szakma** tanulásához, illetve a *nemcsak* szakirányú **főiskolai, egyetemi továbbtanuláshoz,** a különböző területeken működő bel- és külföldi vállalkozások számára versenyképes tudással rendelkező **kereskedelmi, vendéglátó, turisztikai,** valamint **élelmiszeripari** szakembereket képezzen. Ennek érdekében kiemelt jelentőséget tulajdonítunk az **idegen nyelv**, az **informatika** és a **szakmai tantárgyak** oktatásának. A 2021/2022-es tanévtől képzési palettánk bővült a szépészet és a kreatív ágazat szakmáival. A technikumban fodrászokat, dekoratőröket és divattervezőket is képzünk.

Kiváló eredménnyel szerepelnek tanulóink az országos szakmai és közismereti tanulmányi, valamint kulturális és sportversenyeken.

Iskolánk nagy gondot fordít a tanórán kívüli szabadidős programok szervezésére (gasztronómiai diákszekció, színjátszó kör, foci, röplabda, kosárlabda, diákújságírás, könyvtári versenyek és foglalkozások), valamint a **korszerű ismereteken nyugvó gyakorlatorientált képzésre. Tanulóinknak lehetőséget biztosítunk a külföldi szakmai gyakorlatokon való részvételre az Erasmus+ program keretében.**

A diákok tanulmányi munkáját fejlesztőpedagógusok segítik.

|  |  |  |  |  |  |
| --- | --- | --- | --- | --- | --- |
| **technikumi osztályok** | | | | | |
| ***Belső kód*** | ***Ágazat*** | ***Választ­ható nyelv*** | ***Lehetséges, választható szakmai kimenet*** | ***Felvehető létszám*** | |
| **1711** | **Kereskedelem**  5 évfolyamos | angol, német | * **Kereskedő és webáruházi technikus**   A szakma új távlatokat nyit a kereskedelem területén. A szakképzett technikus az általános kereskedelmi folyamatok mellett alapos tudással rendelkezik a marketing, az online értékesítés és webáruházak működésével kapcsolatban.   * **Idegen nyelvű ipari és kereskedelmi technikus**   Feladatait magas szintű idegennyelv-tudással látja el a kereskedelmi műszaki és gazdasági területen. Naprakészen használja a korszerű digitális technikákat. | 28 | |
| **1712** | **Turizmus-vendéglátás**  5 évfolyamos | angol, német | * **Szakács szaktechnikus**   A vendéglátóipari  A szakma jó választás azoknak, akik szeretnek alkotni, munkájukkal örömet szerezni másoknak, érdekli őket a szervezés és logisztika.   * **Cukrász szaktechnikus**   Irányítja, szervezi, ellenőrzi az árubeszerzési, raktározási, a termelési, az értékesítési tevékenységeket. Cukrászsüteményeket, fagylaltokat, bonbonokat, alkalmi díszmunkákat készít.   * **Vendégtéri szaktechnikus**   A vendéglátó egységben a beszerzési-raktározási, értékesítési tevékenységeket végzi.   * **Turisztikai technikus**   Idegenforgalmi szakember, aki turisztikai vállalkozásokban végez szervezési, idegenvezetési, szervezési, ügyintézői és információs munkát. A szakmai bizonyítvány megszerzésének feltétele B2 szintű C típusú nyelvvizsgabizonyítvány. | 56 | |
| **1713** | **Szépészet**  5 évfolyamos | angol, német | * **Fodrász**   A haj, a fejbőr, az arcszörzet formázását, tisztítását, ápolását, különböző hajvágásokat, színváltoztatást, alkalmi frizura készítését végzi.   * **Kéz- és lábápoló technikus**   Esztétikai és ápoló feladatokat végez kézen és lábon, ápoló és díszítő anyagok, technológiák alkalmazásával. | 28 | |
| **1714** | **Kreatív**  5 évfolyamos | angol, német | * **Nyomdaipari technikus**   Nyomtatott termékeket állít elő, szervezi és figyeli a munkafolyamatokat. Feladata különböző technológiákkal nyomtatott termékek előállítása és feldolgozása, számítógépes kép- és szövegfeldolgozása.   * **Dekoratőr**   Kirakatokat, kereskedelmi, kiállítási belső- és külső teret rendez be, dekorációkat, feliratokat készít. A látványterveket szabadkézzel, számítógépes programokkal mutatja be.   * **Divattervező**   Ajánlott minden fiatal részére, akit érdekel a divat, az öltözködés és rendelkezik az ehhez szükséges alkotó fantáziával. | 28 | |

**A technikumi képzések általános jellemzői:**

* Az **5 éves technikumi képzés** **egyesíti a gimnázium és a szakmatanulás előnyeit.**
* **A 4. év végén, a 12. évfolyamon előrehozott érettségi vizsgát tesz a tanuló gimnáziumi tananyagtartalommal matematikából, magyar nyelv és irodalomból, történelemből. Az 5. év végén, a 13. évfolyamon a tanuló idegen nyelvből érettségi vizsgát, valamint a szakmai tárgyakból szakmai vizsgát tesz, ami emelt szintű érettségi vizsgával egyenértékű.**
* Az öt év elvégzése után egyszerre kapja kézbe a tanuló az **érettségi bizonyítványt és a középvezetői szintű ismereteket biztosító technikusi oklevelet.**
* **A technikumban végzettek jelentős előnyt élvezhetnek majd a felsőoktatási felvételinél, a szakirányú továbbtanulásnál.**
* **A 9-10. évfolyamon ágazati alapoktatás folyik, amelynek keretében a tanulók betekintést nyerhetnek az ágazat összes szakképesítésébe. Az ágazati alapvizsga után van lehetőség az adott ágazatban szakmaválasztásra.**
* **A tanulók az ágazati alapképzésben és a szakmai oktatás alatt is ösztöndíjat kapnak.**
* Az ágazati **alapképzés után munkaviszony jön létre** atanuló és a duális képzőhely között. A szakképzési munkaszerződéssel munkabér, egyéb juttatások és biztosított jogviszony jár.
* A gimnáziumi érettségivel rendelkezőknek és az egyetemi tanulmányaikat feladó fiataloknak lehetőségük van kétéves technikumi képzésre jelentkezni.

**Felvételi vizsga: nincs**

A felvétel feltétele:

* Valamennyi ágazatban az általános iskola eredmé­nyes befejezése.
* Egészségügyi vizsgálat: valamennyi ágazat esetében.
* Pályaalkalmassági vizsgálat: 1712, 1714 kódszámú ágazatok esetében.

Rangsorolás:

Valamennyi ágazatban az általános iskola 5-8. osztályában magyar nyelv és irodalom, idegen nyelv, történelem, mate­matika tantárgyak jegyei alapján számított **pontszám**.

A pontszám kiszámítása BTMN-es és SNI-s tanulók esetén: a hiányzó osztályzatokat a felvételi tantárgyak meglévő osztályzataiból számított kerekített átlaggal pótoljuk. *(Kérjük mellékelni a felvételi laphoz a szakértői véleményt és az iskola határozatát a felmentésről.)*

Kollégiumi elhelyezés lehetősége:

A Zalaegerszegi Városi Középiskolai Kollégium tagintézményeiben.

A beilleszkedési, tanulási, magatartási nehézséggel küzdő (BTMN) tanulókra vonatkozó szabályok:

Intézményünk valamennyi ágazatban fogadja a beilleszkedési, tanulási, magatartási nehézséggel küzdő tanulókat.

Nyílt napok ideje:

|  |  |
| --- | --- |
| ***Időpont*** | ***Helye*** |
| 2021. november 17. 8:00 – ***óralátogatások tanulóknak*** | ZSZC Báthory István  Technikum  8900 Zalaegerszeg, Báthory u. 58. |
| 2021. november 17. 17:00 – ***tájékoztató szülőknek és tanulóknak*** |

|  |  |  |  |  |
| --- | --- | --- | --- | --- |
| **szakképző iskolai osztályok** | | | | |
| ***Belső kód*** | ***Ágazat/ szakma*** | ***Választ­-ható nyelv*** | ***Egyéb információ (megszerezhető szakképesítés)*** | ***Felvehető létszám*** |
| **1721** | **Kereskedelem ágazat** | angol, német | * **Kereskedelmi értékesítő**   **A Kereskedelmi értékesítő** a korszerű eladástechnikák alkalmazásával kiszolgálja és tájékoztatja a vásárlókat.Tevékenysége kiterjed az áru beszerzésére, átvételére, készletezési tevékenységekre is. | 14 |
| **1722** | **Turizmus-vendéglátás ágazat** | angol, német | * **Szakács**   az éttermi konyhán dolgozó szakember, aki dolgozhat közétkeztetésben, **hidegkonyhán, protokoll-, vagy a la carte szakácsként**. Azoknak a **kreatív** fiataloknak ajánljuk, akik szeretnek alkotni, **folyamatos fejlődésre** és változatos munkára vágynak.   * **Pincér-vendégtéri szakember**   a vendéglátó egységekben fogadja az érkező vendégeket, **szakmai ajánlást tesz étel és italfogyasztásra, kávékülönlegességeket, koktélokat készít**, magas szinten kommunikál magyar és **idegen nyelven.** Kezeli az **éttermi szoftvereket.**   * **Cukrász**   cukrászsüteményeket, fagylaltokat, bonbonokat és alkalmi tortákat készít. A szakmát azoknak a fiataloknak ajánljuk, akik ötletes, **kreatív, egyedi, művészi** tevékenységben kívánják önmagukat megvalósítani. | 72 |
| **1725** | **Élelmiszeripar ágazat**   * Pék-cukrász | angol, német | A pék-cukrász képesítéssel rendelkező szakember rendelkezik a pék és a cukrász szakma alapjainak ismeretivel. | 14 |

Információk a szakképző iskolai képzésről:

* Aszakképző iskola **három** **év** során képzi a szakma ifjú mestereit.
* **A 9. évfolyamon ágazati alapképzés folyik, amelynek keretében a tanulók betekintést nyerhetnek az ágazat összes szakképesítésébe. Az ágazati alapvizsga után van lehetőség az adott ágazatban szakmaválasztásra.**
* **A 10-11. évfolyamon szakirányú oktatás folyik** duális keretek között, munkaszerződés keretében. A szakképzési munkaszerződéssel munkabér, egyéb juttatások és biztosított jogviszony jár.
* **A tanulók az ágazati alapképzésben ösztöndíjat kapnak.**
* Az első tanév után a technikummal átjárható rendszer.
* A szakképesítést szerzett tanulók **2 éves érettségire** felkészítő oktatásban vehetnek részt.

**Felvételi vizsga: nincs**

A felvétel feltétele:

* Valamennyi ágazatban az általános iskola eredmé­nyes befejezése.
* Egészségügyi vizsgálat: minden ágazat esetében.
* Pályaalkalmassági vizsgálat: 1722 és 1725 kódszámú ágazatok esetében.

Rangsorolás:

Valamennyi ágazatban az általános iskola 5-8. osztályában magyar nyelv és irodalom, idegen nyelv, történelem, mate­matika tantárgyak jegyei alapján számított **pontszám**.

A pontszám kiszámítása BTMN-es és SNI-s tanulók esetén: a hiányzó osztályzatokat a felvételi tantárgyak meglévő osztályzataiból számított kerekített átlaggal pótoljuk. *(Kérjük mellékelni a felvételi laphoz a szakértői véleményt és az iskola határozatát a felmentésről.)*

Kollégiumi elhelyezés lehetősége:

A Zalaegerszegi Városi Középiskolai Kollégium tagintézményeiben.

A sajátos nevelési igényű (SNI) tanulókra vonatkozó információk:

Iskolánk szakképző osztályaiban fogadja az egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő tanulókat.

A beilleszkedési, tanulási, magatartási nehézséggel küzdő (BTMN) tanulókra vonatkozó szabályok:

Intézményünk valamennyi ágazatban fogadja a beilleszkedési, tanulási, magatartási nehézséggel küzdő tanulókat.

Nyílt napok ideje:

|  |  |
| --- | --- |
| ***Időpont*** | ***Helye*** |
| 2021. november 17. 8:00 – ***óralátogatások tanulóknak*** | ZSZC Báthory István  Technikum  8900 Zalaegerszeg, Báthory u. 58. |
| 2021. november 17. 17:00 – ***tájékoztató szülőknek és tanulóknak*** |

Elérhetőségek:

92/815-510 telefon és [titkarsag@bathorysuli.hu](mailto:titkarsag@bathorysuli.hu) e-mail címen, az iskola honlapja: [***www.bathorysuli.******hu***](http://www.bathorysuli.hu)

1. Az általam készített – a szakmai igazgató-helyettes és a gyakorlati oktatásvezető által lektorált - tájékoztató minden kiadványunk és tájékoztatónk alapja. [↑](#footnote-ref-1)